Președintele Ligii le cere televiziunilor care dețin drepturile TV să-și respecte contractul prin care nu au voie să-i critice pe șefii fotbalului. E ceea ce am scris miercuri.

joi, 22 martie 2012, 12:22

Președintele Ligii le cere televiziunilor care dețin drepturile TV să-și respecte contractul prin care nu au voie să-i critice pe șefii fotbalului. E ceea ce am scris miercuri.

Astăzi, ofer publicului documentul expediat de LPF către RCS.

Prin semnătura sa și a juristului Ligii, Dragomir cere televiziunilor să ia act de faptul că, prin contract, au ”obligația de a nu aduce atingere imaginii publice a LPF, cluburilor de fotbal, jucătorilor și oficialilor sportului”.

Puncte contractuale pe care șeful Ligii le invocă , și care sînt prezente în documentele încheiate între Ligă și RCS – Antena 1 – gspTV, sînt contrare libertărții editoriale a jurnaliștilor și ridică și semne de întrebare din perspectiva CNA, care are rolul de a se asigura că televiziunile cărora le acordă licență nu-și cenzurează propriii angajați.

Pe scurt: televiziunile care, după cum somează Dragomir, și-au asumat prin contracte să repecte regulamentele fotbalistice și să-și stopeze criticile și observațiile care lezează imaginea publică a oficialilor, fac relații publice, nu jurnalism.